شەفەق نیوز/ هێزیگ
ئەمنی، ئمڕوو پەنجشەممە، تەرم فەرمانەبەریگ لە بانک رەشید پەیا کرد لەناو ماڵەگەی خوەی
لە باشوور بەغداد پایتەخت کوشیاگە.. سەرچەوەیگ ئەمنی خەوەردا ئاژانس شەفەق نیوز ک قوربانیەگە
لەناو ماڵەگەی خوەی لە ناوچەی عەرەب جبوور لە دۆرە پەیا کریا، وتیش؛ کوشتنەگەی وە چەقو
بویە و وایەریگ لەقەی ملی بوی.
وتیش؛ هێزە ئەمنیەگە
تەرمەگە هەڵگرد و لێکۆڵینەوەیگ لە رووداوەگە واز کریا.
هەرلیوا؛ سەرچەوەگە
دیاری کرد ک فەرمانبەگە لەماڵەگەی تەنیا بویە، دویای ئەوە ک ژنەگەی ئەرا ماڵ باوانی
لە سەڵاحەدین رەوانە کردگە لەسەر تووشهاتن ژنەگە وە ڤایڕۆس کۆڕۆنا.
وتیش؛ کەسوکارەیل
فەرمانبەرەگە توومەتبار کابرایگ کردن ماڵی هالە نزیک قوربانیەگە، و وتن؛ گرفتەیلیگ
لەناوبەینیان بویە.
